ดัชนีหุ้น25ส.ค.ร่วง21.43จุด
หุ้นปิดตลาดที่ระดับ 1,025 จุด ลดลง 21.43 จุด หรือ 2.05% มูลค่าการซื้อขาย 33,254 ล้านบาท
25 ส.ค. 2554

หุ้นปิดตลาดที่ระดับ 1,025 จุด ลดลง 21.43 จุด หรือ 2.05% มูลค่าการซื้อขาย 33,254 ล้านบาท




ตลาดหุ้นวันที่ 25 ส.ค. เปิดตลาด ดัชนีเปิดกระโดด ฟื้นตัวกลับปรับตัวตามตลาดหุ้นเพื่อนบ้าน แต่พอเปิดการซื้อขายภาคบ่าย ตรงกับตลาดหุ้นโซนยุโรปและอเมริกาเปิดซื้อขาย ได้มีแรงขายจนทำให้หุ้นไทยพลิกกลับมาลดลงแรง และมาปิดท้ายตลาดที่ระดับ 1,025 จุด  ลดลง 21.43 จุด หรือ 2.05% มูลค่าการซื้อขาย 33,254 ล้านบาท
5 อันดับแรกมีการซื้อขายสูงสุด
1.PTTปิดที่ 309 บาท ลดลง 6 บาท หรือ 1.90% มูลค่าซื้อขาย 2,151 ล้านบาท 2.KTB ปิดที่ 18.30 บาท ลดลง 1 บาท หรือ 5.18% มูลค่าซื้อขาย 1,769 ล้านบาท 3.KBANK ปิดที่ 122 บาท ลดลง 2.50 บาท หรือ 2.01 บาท มูลค่าซื้อขาย 1,649 ล้านบาท 4.ADVANC ปิดที่ 113.50 บาท ลดลง 0.50 บาท หรือ 0.44% มูลค่าซื้อขาย 1,510 ล้านบาท 5.JAS ปิดที่ 2.24 บาท ลดลง 0.38 บาท ลดลง 14.50% มูลค่าซื้อขาย 1,441 ล้านบาท 
นายปริญทร์ กิจจาทรพิทักษ์ ผู้อำนวยการฝ่ายวิเคราะห์ บล.ฟาร์อีสท์ กล่าวว่า ดัชนีหุ้นมีความผันผวน มีแรงขายเข้ามาภายหลังตลาดหุ้นต่างประเทศในโซนยุโรปและอเมริกาเปิดให้ซื้อขาย ทำให้ดัชนีหุ้นไทยร่วงลงแรง จดหลุดแนวรับสำคัญระดับ 1,030-1,040 จุด  ทิศทางตลาดหุ้นไทยขณะนี้ขึ้นอยู่กับแรงขายของนักลงทุนต่างชาติ แต่เชื่อว่าดัชนีหุ้นไทยคงไม่หลุดระดับ 1,000 จุด เพราะสถานะของนักลงทุนต่างชาติเริ่มเป็นขายสุทธิแล้ว  กลยุทธ์การลงทุนสำหรับผู้ที่พร้อมลงทุนระยะยาว ให้ทยอยเก็บเมื่อดัชนีปรับตัวลดลงทีละ 10-20 จุด แต่สำหรับผู้ที่มีเงินทุนไม่มาก ไม่พร้อมลงทุนระยะยาวควรรอดูสถานการณ์ ไม่ควรเข้าไปลงทุนในขณะนี้